LEHDISTÖTIEDOTE

04-05-2022

# engcon avaa verkkokaupan Suomen markkinoille

**Maailman johtava rototilttivalmistaja engcon avaa Suomen markkinoille verkkokaupan, jossa myydään kauhoja, haarukkarunkoja, routapiikkejä, asvalttileikkureita ja tasauspalkkeja 1,5–33 tonnin kaivukoneisiin.**

– Haluamme tarjota asiakkaillemme helpon ja yksinkertaisen tavan ostaa tuotteitamme nopealla toimituksella suoraan valmistajalta, ja siihen verkkokauppa on luonnollinen valinta, engcon Groupin tuotepäällikkö Martin Engström sanoo.

Martin Engström kertoo, että verkkokauppa on sovitettu käytettäväksi sekä matkapuhelimella että tietokoneella. Verkkokaupassa on tarjolla engconin mekaanisia työlaitteita, ja suurin osa tuotteista on saatavilla varastosta nopealla toimituksella.

– Mekaaniset työlaitteet ovat sen verran yksinkertaisia, etteivät ne edellytä asiakastuen antamista myynnin yhteydessä, ja sopivat siksi hyvin verkkomyyntiin. Muita tuotteitamme myyvät jatkossa edelleen jälleenmyyjämme, jotka opastavat asiakasta oikean konfiguraation löytämisessä.

Tällä Martin Engström viittaa erityisesti rototiltteihin, sillä ne on sovitettava tarkasti oikein sen konetyypin mukaan, johon ne on tarkoitus asentaa.

– Kaivukoneet ovat hyvin pitkälle kehittyneitä, joten työlaitteet on optimoitava niihin sen mukaisesti. Tässä jälleenmyyjillämme on tärkeä rooli, sillä heillä on erityisasiantuntemusta juuri heidän koneistaan, Martin Engström sanoo.

engconin verkkokauppa on avattu 4. toukokuuta ja siellä on myynnissä laaja valikoima kynnellisiä ja kynnettömiä kuokkakauhoja, kaapeliojakauhoja, VA-kauhoja ja seulakauhoja sekä haarukkarunkoja, routapiikkejä, asvalttileikkureita ja tasauspalkkeja.

Verkkokauppaan pääsee engconin kotisivuilta tai suoraan osoitteesta engcon.fi/verkkokauppa.

**Jos haluat lisätietoja, ota yhteyttä:**  
Sten Strömgren, engcon Group | [sten.stromgren@engcon.se](mailto:sten.stromgren@engcon.se) | +46 [0]70 529 96 32

**engcon** on johtava maailmanlaajuinen rototilttien ja niihin soveltuvien työlaitteiden valmistaja. Ne tekevät kaivukoneista entistä tehokkaampia, monikäyttöisempiä, kannattavampia ja turvallisempia. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 13 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2021 noin 1,5 miljardia Ruotsin kruunua.

[www.engcon.com](https://engcon.com/fi_fi.html)